Winnie Madikizela-Mandela in hospitaal opgeneem | Maroela Media
Die 81-jarige Winnie Madikizela-Mandela, ANC-struggleveteraan en eksvrou van oudpres. Nelson Mandela, is Dinsdag met infeksie in die hospitaal opgeneem.
Die Mandela-familie het dié nuus in ŉ verklaring bevestig.
Volgens die verklaring is Madikizela-Mandela positief ingestel en sal na verwagting binnekort ten volle herstel.
“Kort voordat sy in die hospitaal opgeneem is, het sy genoem dat sy geen eetlus het nie en ook baie pyn in een van haar bene gehad het. Dokters het vasgestel dat sy ŉ infeksie opgedoen het wat glo haar niere aantas. Sy sal na verwagting sowat ŉ week in die hospitaal deurbring en word konstant omring deur familielede,” lui die verklaring van die familie.
Madikizela-Mandela was in Oktober verlede jaar ook in die hospitaal toe sy ŉ knie-operasie ondergaan het. Sy het in 2011 ook ŉ operasie aan haar voet ondergaan.
Die Mandela-familie het gesê hulle sal inligting oor haar vordering deur die loop van die week bekend maak.
Jong vrou (18) vas vir beweerde moord op 5-jarige
Ons almal weet sy was Nelson Mandela se eks. Wat is nuus?
Alida neem asb jonger generasie wat nuus lees en dalk nie weet in ag?
William Robbertse · 2 jare gelede
Die hofuitspraak teen haar oor die huis het seker bygedra tot haar mediese toestand.
Gepraat van conspiracy theories… :) Al ooit gewonder hoekom beide de Klerk en Mandela hulle vrouens verlaat het na ’94? Was hulle nie miskien gekloon of miskien vreemdelinge wat plastiese chirurgie ondergaan het nie? Hulle vorige vrouens kon hulle miskien maklik dentifiseer en uitwys as vreemdelinge.
Nou net gekyk wanneer Marike de Klerk vermoor is. Dis maar sestien jaar terug, voel vir my baie langer.
Wonder of Stompie Moeketsi haar sou kom besoek het?
H C Venter · 2 jare gelede
Baie sterkte aan Winnie en haar familie.
Voel vere of eerder dit laat my koud